**NOLIKUMS**

**Rēzeknes novada sacensībām distanču slēpošanā**

**Mērķis**

Popularizēt slēpošanu – aktīvu atpūtas un ziemas sporta veidu.

**Vieta un laiks**

Ilzeskalnā  2023 gada 19.februārī pulksten 12.00.

Dalībnieku reģistrācija no pulksten 11.00 līdz pulksten 11.30 (Ilzeskalna KN)

**Vadība**

Sacensības organizē un vada Rēzeknes novada pašvaldība (sporta speciālists – I.Derjagins, 26531922), galvenais tiesnesis E.Kļaviņš - 29473484

**Dalībnieki**

Visi aktīvas atpūtas cienītāji.

Bērnu grupa – 2013.g.dz un jaunāki;

I grupa – 2012.-2007.g.dz , II grupa – 2006.- 1983.g.dz., III grupa –1982- 1973.g.dz., IV grupa - 1972.g.dz. un vecāki (veterāni) gan vīrieši, gan sievietes.

Katram dalībniekam savu atbilstību vecuma grupai jāpierāda ar personas apliecinošu dokumentu.

**Katrs sacensību dalībnieks personīgi uzņemas atbildību par savu veselības stāvokli un spējām piedalīties sacensībās!**

**Programma**

Distanču slēpošana brīvā stilā.

**Starta secība.** Dalībnieki distancē dodas ar kopējo startu šādā secībā:

Bērnu grupa – 500m;

I gr., II gr., IV gr. jaunietes, sievietes – 2 km, III gr. sievietes – 3 km;

I gr., IV gr. jaunieši, vīrieši – 5 km, II gr., III gr. vīrieši – 7 km.

( Atkarībā no pieteikto dalībnieku skaita,organizatori patur tiesības veikt izmaiņas nosakot distanču garumu un apļu skaitu.)

  Viens dalībnieks var piedalīties vienā savam vecumam atbilstošā grupā.

Piesakoties sacensībām, dalībnieki apliecina, ka piekrīt savu personas datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai sacensību publiskajos materiālos. Sacensību organizatori apliecina, ka personu dati netiks nodoti trešajām personām un tiks izmantoti vienīgi sacensību vajadzībām.

Organizatori nav atbildīgi par to, ka dalībnieki nav iepazinušies ar nolikumu.

**Apbalvošana**

 Uzvarētājus katrā grupā apbalvos ar medaļām.